યુપીએ શાસનમાં ખેડૂતલક્ષી કોઇ જ કામગીરી થઇ ન હતી. જેના પરિણામે જ ખેડૂતોને આપઘાત કરવાનો વારો આવ્યો હતો. આ શિબિર ગુજરાતના વિકાસના કામોને નવી દિશા આપશે તેવો મત વ્યક્ત કરતાં તેમણે કહ્યું હતું કે, પ્રજાના હિત માટેના નિર્ણયો ઇમાનદારી, પ્રામાણિકતાથી, સંવેદનશીલતા અને પારદર્શિતાથી જનકલ્યાણને પ્રાધાન્ય આપી, કાર્ય સંતોષ અને સેવા ધ્યેય સાથે થવા જોઈએ. નાયબ મુખ્યમંત્રી નીતિન પટલે જણાવ્યું હતું કે, વડાપ્રધાન નરેન્દ્ર મોદી મુખ્યમંત્રી હતા ત્યારથી શરૂ થયેલી ચિંતન શિબિરના પરંપરા આજે પણ ચાલુ છે. રાજ્યના ઝડપી વિકાસ અને પ્રગતી માટે શરૂ કરવામાં આવેલી શિબિરની આ પ્રણાલીમાં આ વખતે શહેરી વિકાસ, ગ્રામ્ય વિકાસ, સ્વચ્છ વહીવટ, ઝડપી વહીવટ, શિક્ષણ, રોજગારી અને આરોગ્ય સહિતના સાત મુદ્દાઓનો સમાવેશ કરાયો છે. ત્રણ દિવસની ચિંતન શિબિરમાં રાજ્યના વિકાસની, પ્રજાલક્ષી કામોની વ્યૂહ રચના નક્કી કરવામાં આવશે.